83. ΠΡΟΕΔΡΙΚΟΝ ΔΙΑΤΑΓΜΑ της 19 Μαΐου/2 Ιουν. 1978 (ΦΕΚ Δ'  270) Περί χορηγήσεως νέας προθεσμίας δια την υποβολήν δικαιολογητικών δια την έκδοσιν οικοδομικής αδείας. Έχοντες υπ' όψει τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποιήθησαν και συνεπληρώθησαν και ειδικώτερον των άρθρ. 9 και 85Α αυτού και ιδόντες την υπ' αριθ. ΕΔ2/α/04/59/Φ.Θ.2.1.1/1978 απόφασιν «περί μεταβιβάσεως αρμοδιοτήτων του Υπουργού Δημοσίων Έργων εις τον Υφυπουργόν του αυτού Υπουργείου» (ΦΕΚ 282/Β'), την υπ' αριθ. 274/1978 γνωμοδότησιν του Συμβουλίου της Επικρατείας, προτάσει του επί των Δημοσίων Έργων Υφυπουργού, απεφασίσαμεν: Άρθρον μόνον.-Χορηγείται νέα ανατρεπτική προθεσμία δύο μηνών, αρχομένη από την δημοσίευσιν του παρόντος Δ/τος, δια την υποβολήν εις την αρμοδίαν δια την χορήγησιν της οικοδομικής αδείας Αρχήν, των δικαιολογητικών των αναφερομένων εις το εδάφ. β της παρ. 2 του άρθρ. 2 του από 26.8.1977 Π.Δ/τος «περί τροποποιήσεως του από 23.10.1928 Π.Δ/τος κλπ.» (ΦΕΚ 285/Α'). Εις τον αυτόν επί των Δημοσίων Έργων Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. 